باران (زنجیرەی تەلەڤیزیۆنی)

باران () زنجیرەیێکی تەلەڤیزیۆنیی پۆست-ئەپۆکالیپتیکی دانمارکییە کە لەلایەن یانیک تای مووسھۆلت، ئێسبن تۆفت یاکۆبسن و کریستیان پۆتالیڤۆ دروست کراوە. بۆ یەکەم جار لە ٤ی ئایاری ٢٠١٨دا لەسەر نێتفلیکس پەخش کرا. ھەریەکە لە ئەلبا ئۆگست، لوکاس لینگارد تۆنێسن، مێکل فۆلسگارد، لوکاس لۆکن، جێسیکا دینێ، سۆنی لیندبێرگ و ئەنگێلا بوونالۆڤیچ ڕۆڵی سەرەکی تێدا دەگێڕن، لەگەڵ لارس سیمۆنسن، بێرتیل دی لۆرێنماد، ئەڤین ئەحمەد و یۆھانێس با کونکێ بە ڕۆڵی دووبارەبووەوە تێیدا بەشدارن. دووی دوایینیان لە وەرزی دووەمدا دەبنە کەسایەتیی سەرەکی.

لە ٣٠ی ئایاری ٢٠١٨دا، نێتفلیکس بارانی بۆ وەرزی دووەم نوێ کردەوە، کە لە ١٧ی ئایاری ٢٠١٩دا بڵاو کرایەوە. لە حوزەیرانی ٢٠١٩دا، نوێکردنەوەی زنجیرەکە بۆ سێیەم و کۆتا وەرز پشتڕاست کرایەوە، کە لە ٦ی ئابی ٢٠٢٠دا بڵاو کرایەوە.

 چیرۆک 
کاتێک ڤایرۆسێک کە بەھۆی بارانبارینەوە دەگوازرێتەوە نزیکەی ھەموو مرۆڤەکانی سکاندیناڤیا لەنێو دەبات، خوشک و برایێکی دانمارکی، سیمۆنێ و ڕاسموش لە پەناگەیێکدا خۆیان دەشارنەوە. پاش شەش ساڵ، پەناگەکە جێ دەھێڵن بۆ ئەوەی بەدوای باوکیاندا بگەڕێن، کە ساڵانێکە لەنێو پەناگەکەدا بەجێی ھێشتوون و ھەر نەگەڕاوەتەوە. بەدرێژاییی ڕێگەکە، دەچنە پاڵ کۆمەڵێک لاوی زیندووماوەوە و پێکەوە بەنێو دانمارک و سوێددا گەشت دەکەن، بەدوای شوێنێکی سەلامەت و باوکی خوشک و براکەدا دەگەڕێن، کە ڕەنگە بتوانێت وەڵام و چارەسەرێک بۆ بارودۆخەکە دابین بکات.

 کاست 
 سەرەکی 
 ئەلبا ئۆگست بە ڕۆڵی سیمۆنێ ئاندەرسن
 لوکاس لینگارد تۆنێسن بە ڕۆڵی ڕاسموش ئاندەرسن
 مێکل فۆلسگارد بە ڕۆڵی مارتین
 لوکاس لۆکن بە ڕۆڵی پاتریک
 جێسیکا دینێ بە ڕۆڵی لیا (وەرزی ١–٢)
 سۆنی لیندبێرگ بە ڕۆڵی ژان
 ئەنگێلا بوونالۆڤیچ بە ڕۆڵی بیاتریس (وەرزی ١)
 ناتالی مادووئێنۆ بە ڕۆڵی فی (وەرزی ٢–٣)
 کلارا ڕۆساگەر بە ڕۆڵی سارا (وەرزی ٢–٣)
 ئەڤین ئەحمەد بە ڕۆڵی کیرا (دووبارەبووەوە، وەرزی ١؛ سەرەکی، وەرزی ٢–٣)
 یۆھانێس با کونکێ بە ڕۆڵی ستێن (دووبارەبووەوە، وەرزی ١؛ سەرەکی، وەرزی ٢–٣)
 ڕێکس لیۆنارد بە ڕۆڵی دانیێل (وەرزی ٣)

 دووبارەوەبووەوە 
 لارس سیمۆنسێن بە ڕۆڵی د. فرێدریک ئاندەرسن، باوکی سیمۆنێ و ڕاسموش (وەرزی ١–٢)
 یاکۆب لوومان بە ڕۆڵی تۆماس، ئەپۆلۆن «بێگانە» (وەرزی ١–٢)
 ئیبن یایلێ بە ڕۆڵی ئێلن ئاندەرسن، دایکی سیمۆنێ و ڕاسموش (وەرزی ١)
 بێرتیل دی لۆرێنزی بە ڕۆڵی ڕاسموشی لاو (وەرزی ١–٢)
 ئاندەرس یوول بە ڕۆڵی یاکۆب، برا گەورەکەی سارا (وەرزی ٢)
 سێسیلیا لۆفرێدۆ بە ڕۆڵی لوونا (وەرزی ٣)

 ئەڵقەکان 
 ناساندن 

 وەرزی ١ (٢٠١٨) 

 وەرزی ٢ (٢٠١٩) 

 وەرزی ٣ (٢٠٢٠) 

 بەرھەمھێنان 
بەرھەمھێنانی وەرزی یەکەم لە کۆتاییی حوزەیرانی ٢٠١٧ لە دانمارک و سوێد دەستی پێکرد.

نێتفلیکس لە ٣٠ی ئایاری ٢٠١٨دا ڕای گەیاند کە وەرزی دووەمی زنجیرەکە لە کۆتاییی ٢٠١٨دا دەچێتە بواری بەرھەمھێنانەوە. وەرزی دووەم لە ١٧ی ئایاری ٢٠١٩دا بۆ یەکەم جار لەسەر نێتفلیکس پەخش کرا.

وەرزی سێیەمی باران لە ٦ی ئابی ٢٠٢٠دا بۆ یەکەم جار لەسەر نێتفلیکس پەخش کرا.

 سەرچاوەکان 

 بەستەرە دەرەکییەکان 




پۆل:زنجیرەی تەلەڤیزیۆنیی دیستۆپی
پۆل:زنجیرەی تەلەڤیزیۆنیی پۆست-ئەپۆکالیپتیک
پۆل:بەرنامە ڕاستەقینەکانی نێتفلیکس
پۆل:زنجیرە تەلەڤیزیۆنییەکان
پۆل:زنجیرەی تەلەڤیزیۆنیی پاش کۆتاییی جیھانی